Съобщение за откриване на процедура за попълване списъка на кандидатите за съдебни заседатели за Окръжен съд - Монтана (Мандат 2020 г. – 2024 г.)

**СЪОБЩЕНИЕ**

**На основание чл. 68 ал. 1  и чл.68е от Закона за съдебната власт ,Общински съвет –Чипровци ОБЯВЯВА процедура за попълване списъка на кандидатите за  съдебни заседатели за  Окръжен съд - Монтана (Мандат 2020 г. – 2024 г.),**

З**а Окръжен съд –Монтана   са утвърдени 35 броя съдебни заседатели за  мандат 2020г- 2024г**., от които за Община Чипровци -1 съдебен заседател.

**Кандидат за съдебен заседател може  да бъде дееспособен български граждани, който отговаря на условията на чл.67 от Закона за съдебната власт, а именно:**

а)  е на възраст от 21 до 68 години;

б) има настоящ адрес в община , която попада в рамките на съдебния район , за който кандидатстват;

в) има завършено най-малко средно образование;

г) не е осъждан за умишлено престъпление, независимо от реабилитацията;

д) не страда от психически заболявания.

е) не е  съдебен заседател в друг съд;

ж) не е общински съветник от съдебния район, за който кандидатстват;

з) не участва в ръководството на политическа партия, коалиция или организация с политически цели;

и) не работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.

Документите се представят лично или чрез упълномощено с нотариално заверено пълномощно лице. Срока за приемане документи на  кандидати за съдебни заседатели, ведно с приложени към тях изискуеми документи е от 17.01.2020 г до 17.02.2020 г. вкл. в деловодството на Община Чипровци/ стая 103/ всеки работен ден от 8.00 до 17.00 часа .

**Необходимите документи са съгласно чл.68 ал.3 на Закона за съдебната:**

1. Подробна автобиография, подписана от кандидата;

2. Нотариално заверено копие от диплома за завършено образование;

3. Медицинско удостоверение, че лицето не страда от психично заболяване;

4. Данни за контакт на две лица, към които общинските съветници да се обръщат за препоръки;

5. Мотивационно писмо;

6. Писмено съгласие по чл.68, ал.3, т.7 от ЗСВ;

7. Декларация за липса на обстоятелства по чл. 67, ал. 3 от ЗСВ;

8.Документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.

Утвърдените от Общински съвет- Чипровци образци на документи са:

1.Заявление /Приложение № 1/

2. Писмено  съгласие  по чл.68, ал.3, т.7/ Приложение №2/;

3.Декларация за липса на обстоятелства по чл.67, ал.3 от ЗСВ/ Приложение №3/;

4.Декларация по чл.69, ал.2 от ЗСВ/ Приложение №4/;

5. формуляр- Данни за лицата по чл.68, ал.3, т.5 от ЗСВ/ Приложение №5/

/Същите могат да се получат и на хартиен носител от деловодството на Община Чипровци/

Временната комисия обявява списъка на допуснатите до участие кандидати на интернет страницата на Община Чипровци и ги уведомява за  датата на изслушването.

Временната комисия провежда изслушване на кандидатите при спазване изискванията на чл.68 а от ЗСВ  и съставя доклад за протичането му, който се публикува на интернет страницата на община Чипровци се предоставя на Общински Съвет –Чипровци  в 7-дневен срок преди гласуването. В същия срок председателя на Временната комисия  внася в Общински съвет- Чипровци доклада  и проекта за решение за избор  на съдебни заседатели за  Окръжен съд - Монтана(Мандат 2020 г. – 2024 г.)

Съобщението да се публикува на таблото на първия етаж на Общинска администрация Чипровци на 16.01.2020 г. и на интернет страницата на община Чипровци – [www.chiprovtsi.bg](http://www.chiprovtsi.bg)

 ЦВЕТАНА ЗАМФИРОВА ПЕТКОВА

*Председател на Общински съвет - Чипровци*